Πύργος 06-03-2017

 Α.Π.: 384

 Προς: ιατρούς - μέλη

του Ιατρικού Συλλόγου Πύργου-Ολυμπίας

ΘΕΜΑ: **Ασφαλιστική ικανότητα πολιτών**

Αγαπητοί συνάδελφοι,

 με αφορμή τα προβλήματα που παρουσιάζονται, λόγω των αλλαγών που φέρνει ο ΕΦΚΑ, σχετικά με την ασφαλιστική ικανότητα, με αποτέλεσμα δεκάδες ασφαλισμένοι να φαίνονται ανασφάλιστοι, παρακαλείστε να ελέγξετε με σχολαστικότητα την ασφαλιστική ικανότητα των ασθενών που εξετάζετε, καθώς πολλά παραπεμπτικά εμφανίζουν ασφαλιστική ικανότητα έως 28/02/2017, ιδίως στα έμμεσα μέλη. Επίσης, διαπιστώνονται λάθη στη μεταφορά δεδομένων του ασφαλιστικού ιστορικού κάποιων πολιτών, λόγω ΕΦΚΑ.

Παρακαλείστε να ενημερώσετε τους πολίτες που παρουσιάζουν πρόβλημα, ώστε να φροντίζουν να επικαιροποιήσουν ή διορθώσουν το ασφαλιστικό τους ιστορικό.

Ο έλεγχος διενεργείται από την ιστοσελίδα του ΕΟΠΥΥ, e-εφαρμογές - e-ασφαλιστική ικανότητα.

Σε περίπτωση που υπάρχει ενεργός ασφαλιστική ικανότητα κατά τον έλεγχο, συνιστάται η εκτύπωση της βεβαίωσης και επισύναψη αυτής μαζί με το παραπεμπτικό που θα υποβληθεί στον ΕΟΠΥΥ, ώστε να αποφευχθούν άδικες περικοπές που ανάγονται στο στατιστικό δείγμα, με πολλαπλάσιο πρόστιμο στην αποπληρωμή επισκέψεων, ιατρικών πράξεων ή εργαστηριακών εξετάσεων.

Με εκτίμηση

 Για το Διοικητικό Συμβούλιο του Ι.Σ.Π.Ο.

 Ο Πρόεδρος Ο Γεν. Γραμματέας

Ευάγγελος Παπαγεωργίου Χρήστος Γιαννικούλης